CELEX: 32007R0516
Language: hu
Date: 2007-05-10
Title: A Bizottság 516/2007/EK rendelete ( 2007. május 10. ) takarmány-adalékanyag végleges engedélyezéséről (EGT vonatkozású szöveg)

11.5.2007   
            
            
               HU
            
            
               Az Európai Unió Hivatalos Lapja
            
            
               L 122/22
            
         
      A BIZOTTSÁG 516/2007/EK RENDELETE
   
   (2007. május 10.)
   takarmány-adalékanyag végleges engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és 9d. cikke (1) bekezdésére,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
   mivel:
   
               (1)
            
            
               Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről.
            
         
               (2)
            
            
               Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/2003/EK rendelet alkalmazásának időpontját megelőzően, a 70/524/EGK irányelvvel összhangban benyújtott engedélykérelmekre.
            
         
               (3)
            
            
               Az e rendelet mellékletében megadott adalékanyagra vonatkozó engedélykérelmet az 1831/2003/EK rendelet alkalmazásának időpontja előtt nyújtották be.
            
         
               (4)
            
            
               Az e kérelmekre vonatkozó, a 70/524/EGK irányelv 4. cikkének (4) bekezdése szerinti első véleményeket az 1831/2003/EK rendelet alkalmazásának időpontja előtt továbbították a Bizottságnak. Ezért ezeket a kérelmeket továbbra is a 70/524/EGK irányelv 4. cikkével összhangban kell kezelni.
            
         
               (5)
            
            
               A Bacillus subtilis (LMG S-15136) által termelt endo-1,4-béta-xilanáz EC 3.2.1.8 enzimkészítmény használatát hízósertések esetében első alkalommal, ideiglenesen a 261/2003/EK bizottsági rendelet (3) és hízópulykák esetében a 2188/2002/EK bizottsági rendelet (4) engedélyezte. Új adatokat szolgáltattak az enzimkészítmény határozatlan időre történő engedélykérelmének alátámasztására. Az értékelés azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően az enzimkészítmény e rendelet mellékletében leírtak szerinti használatát határozatlan időre engedélyezni kell.
            
         
               (6)
            
            
               E kérelem értékelése azt mutatja, hogy bizonyos eljárásokra van szükség a munkavállalóknak a mellékletben meghatározott adalékanyagokkal történő expozíciójával szembeni védelme érdekében. Ezt a védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (5) alkalmazásával kell biztosítani.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az „enzimek” csoportjába tartozó, a mellékletben meghatározott készítmény takarmány-adalékanyagként való felhasználását az említett mellékletben megállapított feltételek szerint határozatlan időre engedélyezik.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. május 10-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 270., 1970.12.14., 1. o. A legutóbb az 1800/2004/EK bizottsági rendelettel (HL L 317., 2004.10.16., 37. o.) módosított rendelet.
   
      (2)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (3)  HL L 37., 2003.3.13., 12. o.
   
      (4)  HL L 333., 2002.12.10., 5. o.
   
      (5)  HL L 183., 1989.6.29., 1. o. Az 1882/2003/EK európai parlamenti és a tanácsi rendelettel (HL L 284., 2003.10.31., 1. o.) módosított irányelv.
   
      MELLÉKLET
      
                  EK-sorszám
               
               
                  Adalékanyag
               
               
                  Vegyi képlet, leírás
               
               
                  Állatfaj vagy -kategória
               
               
                  Maximális életkor
               
               
                  Legkisebb megengedhető tartalom
               
               
                  Legnagyobb megengedhető tartalom
               
               
                  További rendelkezések
               
               
                  Az engedélyezés időtartamának vége
               
            
                  Aktivitási egység/kg a teljes takarmányban
               
            
                  Enzimek
               
            
                  E 1606
               
               
                  Endo-1,4-béta-xilanáz
                  EC 3.2.1.8
               
               
                  A Bacillus subtilis (LMG S-15136) által termelt endo-1,4-béta-xilanáz készítmény, amelynek legkisebb aktivitása:
                  Szilárd és folyékony:
                  endo-1,4-béta-xilanáz: 100 IU (1)/g vagy ml
               
               
                  Hízósertés
               
               
                  —
               
               
                  10 IU
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                           
                        
                              2.
                           
                           
                              Ajánlott adagolás a teljes takarmányban kilogrammonként: 10 IU
                           
                        
                              3.
                           
                           
                              Az arabinoxilánban gazdag, pl. legalább 40 % búzatartalmú összetett takarmányokban való alkalmazásra.
                           
                        
               
                  Határozatlan időre
               
            
                  Hízópulyka
               
               
                  —
               
               
                  10 IU
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                           
                        
                              2.
                           
                           
                              Ajánlott adagolás a teljes takarmányban kilogrammonként: 10 IU
                           
                        
                              3.
                           
                           
                              Az arabinoxilánban gazdag, pl. legalább 40 % búzatartalmú összetett takarmányokban való alkalmazásra.
                           
                        
               
                  Határozatlan időre
               
            
         (1)  1 IU az az enzimmennyiség, amely nyírfa xilánból 4,5-ös pH-nál és 30 °C-on percenként 1 mikromol redukálócukrot (xilóz egyenértékben kifejezve) szabadít fel.